LĒMUMA PROJEKTS

**Par Alūksnes novada pašvaldības nekustamā īpašuma Torņa iela 3 - 35, Alūksnē, Alūksnes novadā atsavināšanu**

Izskatot dzīvokļa īrnieka 27.04.2023. ierosinājumu par dzīvokļa īpašuma Torņa iela 3 - 35, Alūksnē, Alūksnes novadā atsavināšanu, kas reģistrēts Alūksnes novada pašvaldībā 10.05.2023. ar Nr. ANP/1-24/23/407,

pamatojoties uz Civillikuma 927. pantu, Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 2. punktu un otro daļu, 4. panta ceturtās daļas 5. punktu, 5. panta pirmo un piekto daļu, 8. panta trešo daļu, 37. panta pirmās daļas 4. punktu, 45. panta ceturto daļu,

1. Sagatavot atsavināšanai Alūksnes novada pašvaldības nekustamo īpašumu – dzīvokli Torņa ielā 3-35, Alūksnē, Alūksnes novadā ar kopējo platību 31,8 m² un ar to saistītām kopīpašuma 298/14868 domājamām daļām no daudzdzīvokļu mājas.
2. Nodot atsavināšanai Alūksnes novada pašvaldības īpašumu Torņa ielā 3-35, Alūksnē, Alūksnes novadā, pārdodot par brīvu cenu dzīvokļa īrniekam.
3. Uzdot nosacītās cenas noteikšanu un dzīvokļa īpašuma atsavināšanu veikt Īpašumu atsavināšanas komisijai.